Pozdravljeni,

še vedno me lahko pokličete na Viber, WhatsApp na številko 041 320 910, pon, tor, čet, pet med 10. in 11. uro. Straši mi lahko pišete na elektronsko pošto: lara.brun@os-franaerjavca.si

Pošiljam delo na daljavo za prihajajoči teden.

**ponedeljek, 18.5.**

Obdelali boste snov v UČ str. 141. V brezčrtni zvezek zapišite z rdečim pisalom naslov: Trapez

Razlaga: Iz barvanega papirja izrežite trapez. Kako? Najprej izrežite trak, ki ga na začetku in koncu poševno zarežite. Glej slika v učbeniku. Prilepite ga v zvezek.

Zapišite z rdečim: Trapez je štirikotnik, ki ima en par vzporednih stranic.

Razlaga: Kaj je srednica trapeza? Razpolovi obe poševni stranici (kraka), označi razpolovišče, in poveži točki. To je srednica trapeza. Njeno dolžino (srednica = s) izračunamo kot $s=\frac{a+c}{2}$

Zakaj je tako, imaš v učbeniku dokaz (slika pod definicijo »srednica trapeza«)? Dokaz: Stranico a podaljšaš za stranico c in stranico c podaljšaš za stranico a. Lik povežeš, dobiš še en enak trapez.

Zapiši kaj je srednica trapeza: Srednica trapeza je daljica, ki povezuje razpolovišči obeh krakov: $s=\frac{a+c}{2}$

Nariši poljuben trapez. Označi oglišča, kote, nariši srednico, poveži oglišči A in C to je diagonala e, poveži oglišči B in D to je diagonala f. Nariši višino v, ki je pravokotna razdalja med stranicama a in c.

Kot v UČ nariši v zvezek trapez in zapiši:

A, B, C, D so oglišča

a, b, c, d so stranice (a, c sta osnovnici, b in d sta kraka)

α, β, γ, δ so notranji koti

e, f sta diagonali

v je višina, ki je razdalja med nosilkama osnovnic

s je srednica, ki je daljica, ki povezuje razpolovišči krakov (EF) b in d za katero velja s $=\frac{a+c}{2}$

Za načrtovanje trapeza potrebujemo 4 podatke.

Razlaga: Kaj je enakokraki trapez? Za enakokraki trapez velja:

b ≅ d α ≅ β γ ≅ δ e ≅ f (≅ pomeni je skladen)

Narišite (spodaj v UČ str. 141) enakokraki trapez ter zapišite (prepišite) vse ugotovljene lastnosti (zapis v učbeniku levo od enakokrakega trapeza).

Zapišite: Enakokraki trapez je osno simetričen štirikotnik (narišite os simetrije). Za načrtovanje enakokrakega trapeza potrebujemo samo 3 podatke.

**torek, 19.5.**

V UČ. str. 144 reši naloge 1, 2.

Spoznali boste, kako načrtamo trapez in enakokraki trapez.

Prepiši in nariši rešene primere 1, 2, 3 na str. 142, 143 v UČ.

Prepiši podatke, nariši skico, obkroži podane podatke, načrtaj trapez (pomagaj si s potekom načrtovanja – rešitev).

**četrtek, 21.5.**

Reši naloge v UČ str. 144 nal. 3

**petek, 22.5.**

Naredite popravo pisnega ocenjevanja znanja.

Vsem skupaj želim veliko pozitivne energije in srečno.

Lara Brun